Държавен вестник, бр. 8, 2015 г., стр. 11

БРОЙ  8	
Д Ъ Р Ж А В Е Н  В Е С Т Н И К 	
СТР.  11  
преди изтичане на срок най-малко пет години 
от датата, на която този протокол е открит 
за подписване, нито преди изтичане на срок 
най-малко пет години от влизането в сила 
на предходно изменение, прието съгласно 
този член.
б) Границите не могат да бъдат завишавани 
до степен, че да надвишат сумата, съответ­
стваща на границата, заложена в ревизира­
ната с този протокол Конвенция, увеличена 
със сложна шестпроцентна годишна лихва, 
начислена от датата, на която този протокол 
е открит за подписване.
в) Границите не могат да бъдат завишавани 
до степен, че да надвишават сумата, съответ­
стваща на трикратния размер на границата, 
заложен в Конвенцията, ревизирана с този 
протокол.
8. Организацията уведомява всички дър­
жави – страни по Конвенцията, за всяко 
изменение, прието в съответствие с § 5. Из­
менението се счита за прието след изтичане 
на срок осемнадесет месеца от датата на 
уведомлението, освен ако в рамките на този 
срок не по-малко от една четвърт от държа­
вите, които са били страни по Конвенцията 
към момента на приемането на изменението, 
са съобщили на генералния секретар, че не 
приемат изменението. В този случай изме­
нението се отхвърля и не поражда действие.
9. Изменение, счетено за прието в съответ­
ствие с § 8, влиза в сила осемнадесет месеца 
след приемането му.
10. Всички държави – страни по Конвенци­
ята, са обвързани от изменението, освен ако 
денонсират този протокол в съответствие с 
чл. 21, параграфи 1 и 2, най-малко шест месеца 
преди влизането в сила на изменението. Това 
денонсиране влиза в действие при влизането 
в сила на изменението.
11. Ако се приеме изменение, но не е изтекъл 
осемнадесетмесечният срок за одобрението 
му, държава, която през този период е ста­
нала страна по Конвенцията, е обвързана от 
изменението, ако то влезе в сила. Държава, 
която става страна по Конвенцията след този 
период, е обвързана от изменение, прието 
в съответствие с § 8. В случаите, посочени 
в този параграф, една държава е обвързана 
от определено изменение, когато то влезе в 
сила или когато този протокол влезе в сила 
за тази държава, която от двете дати настъпи 
по-късно.
Член 24
Депозитар
1. Този протокол и всички изменения, при­
ети по чл. 23, се депозират при генералния 
секретар.
2. Генералният секретар:
а) уведомява всички държави, които са 
подписали или са се присъединили към този 
протокол, за:
i) всяко ново подписване или депозира­
не на документ за ратификация, приемане, 
утвърждаване или присъединяване и съот­
ветната дата;
ii) всяка декларация и съобщение по чл. 9, 
параграфи 2 и 3, чл. 18, § 1 и чл. 19, § 4 от 
Конвенцията, ревизирана с този протокол;
iii) датата на влизане в сила на този про­
токол;
iv) всяко предложение за изменение на 
границите, направено в съответствие с чл. 23, 
§ 2 от този протокол;
v) всяко изменение, прието в съответствие 
с чл. 23, § 5 от този протокол;
vi) всяко изменение, счетено за утвърдено 
по чл. 23, § 8 от този протокол, заедно с датата 
на влизане в сила на това изменение в съот­
ветствие с параграфи 9 и 10 от същия член;
vii) депозирането на всеки документ за 
денонсиране на този протокол, датата на де­
позирането и датата, на която денонсирането 
поражда действие;
viii) всяко съобщение, предвидено в който 
и да е член от този протокол;
б) предава заверени копия от този протокол 
на всички държави, подписали или присъе­
динили се към него.
3. Веднага след влизането в сила на този 
протокол генералният секретар предава тек­
ста на секретариата на Организацията на 
обединените нации за регистриране и публи­
куване в съответствие с чл. 102 от Устава на 
Организацията на обединените нации.
Член 25
Езици
Този протокол е съставен в един оригинален 
екземпляр на арабски, китайски, английски, 
френски, руски и испански език, като всички 
текстове са еднакво автентични.
Съставен в Лондон на първи ноември две 
хиляди и втора година.
В потвърждение на което долуподписаните 
лица, надлежно упълномощени за тази цел от 
своите правителства, подписаха този протокол.
Приложение 
към Атинската конвенция
Удостоверение за застраховка или друго 
финансово обезпечение във връзка с отго­
ворността в случай на смърт или телесна 
повреда на пътник
Издадено в съответствие с разпоредбите 
на чл. 4а от Атинската конвенция относно 
превоза на пътници и личния им багаж по 
море от 2002 г.